Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7941

6. szint Célszerűen megválasztott, tárgyról vagy folyamatról önállóan vagy kollaboratív módon alkotott anyagi modellekre reflektálva, azok (kívánalmak és kötöttségek szerinti) hiányosságainak felismerése által vezérelt, folyamatos, egymásra épülő (de nem feltétlenül lineáris és nem feltétlenül egyre részletesebb modelleket eredményező) modellfejlesztési lépésekkel a kezdeti ötletektől kiforrott tervhez tud eljutni. Eközben tanúbizonyságot tesz arról, hogy figyelembe veszi a modellezés mint absztrakciós leképezés korlátait a valóságra vonatkozó következtetéseiben. 2. A megvalósítás (M) A tervezés tevékenységi jellegéhez hasonlóan a megvalósítás kognitív és anyagformáló dimenziói olyan szorosan összefüggnek, hogy tapasztalati tanulás (mely tudatos vagy tudattalan kognitív modellfejlesztés) és a tárgyalkotás-tárgyfejlesztés minőségi szintjeik definiálása szempontjából egymástól el nem választhatók. Hasonlóképpen a megvalósítást elősegítő tapasztalati tanulás (kognitív modellfejlesztés) csak a tárgyalkotástárgyfejlesztés fejlettségében, igényességében érhető tetten, így a használhatóság szempontjából sem célszerű a minőségi szintek különválasztása. Ezért ezt a két tevékenységdimenziót is együttesen tárgyaljuk. 2.1.–2.2. Tapasztalati tanulás, kognitív modellfejlesztés, tárgyalkotás, tárgyfejlesztés (M-K és M-A)

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes